

**Και δεύτερο μετάλλιο ο Νικόλας Αντωνίου!**

**Συγχαρητήρια από τον ΚΟΑ**

Και δεύτερο μετάλλιο από τον Νικόλα Αντωνίου στο Παγκόσμιο Πρωτάθλημα Νέων που διεξάγεται στο Περού! Ο Κύπριος κολυμβητής ανέβηκε στο βάθρο και στα 100μ. ελεύθερο, κατακτώντας το χάλκινο μετάλλιο!

Με επίδοση 49.91 τερμάτισε στην τρίτη θέση στον τελικό και πρόσθεσε ένα ακόμη μετάλλιο στη συλλογή του, μετά το αργυρό που κατέκτησε πριν από δύο μέρες στα 50μ. ελεύθερο!

Ο Κυπριακός Οργανισμός Αθλητισμού συγχαίρει τον πρωταθλητή μας, τον προπονητή, την Ομοσπονδία του και την οικογένειά του για τη νέα τεράστιά διάκρισή του και του εύχεται ανάλογες επιτυχίες και στη συνέχεια! Ο ΚΟΑ διαβεβαιώνει τον Νικόλα πως θα συνεχίσει να τον στηρίζει έμπρακτα, όπως κάνει μέχρι σήμερα μέσα από τους σχεδιασμούς του Οργανισμού.